94/515/EY: Komission päätös, tehty 27 päivänä heinäkuuta 1994, puhdasrotuisten jalostusnautojen yksilötuloksen seurantamenetelmistä ja jalostusarvon arviointimenetelmistä tehdyn päätöksen 86/130/ETY muuttamisesta



Virallinen lehti nro L 207 , 10/08/1994 s. 0030 - 0032

Suomenk. erityispainos Alue 3 Nide 60 s. 0142

Ruotsink. erityispainos Alue 3 Nide 60 s. 0142



KOMISSION PÄÄTÖS, tehty 27 päivänä heinäkuuta 1994, puhdasrotuisten jalostusnautojen yksilötuloksen seurantamenetelmistä ja jalostusarvon arviointimenetelmistä tehdyn päätöksen 86/130/ETY muuttamisesta (94/515/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon puhdasrotuisista jalostusnaudoista 25 päivänä heinäkuuta 1977 annetun neuvoston direktiivin 77/504/ETY(1), sellaisena kuin se on viimeksi muutettuna direktiivillä 91/174/ETY(2), ja erityisesti sen 6 artiklan 1 kohdan ensimmäisen alakohdan, sekä katsoo, että komission päätöksessä 86/130/ETY(3) vahvistettuja puhdasrotuisten jalostusnautojen yksilötuloksen seurantamenetelmiä ja jalostusarvon arviointimenetelmiä olisi mukautettava tieteen ja tekniikan kehitykseen, nautojen yksilötulos ja jalostusarvo olisi arvioitava tilastollisen analyysin avulla jäsenvaltioiden toimivaltaisten viranomaisten hyväksymien toimielinten toimesta, ja tässä päätöksessä määrätyt toimenpiteet ovat pysyvän kotieläinjalostusta käsittelevän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 86/130/ETY liite tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 27 päivänä heinäkuuta 1994. Komission puolesta René STEICHEN Komission jäsen (1) EYVL N:o L 206, 12.8.1977, s. 8 (2) EYVL N:o L 85, 5.4.1991, s. 37 (3) EYVL N:o L 101, 17.4.1986, s. 37 LIITE I Jäsenvaltioiden toimivaltaisten viranomaisten on hyväksyttävä toimielimet, jotka vastaavat puhdasrotuisten jalostusnautojen yksilötuloksen rekisteröinnistä ja jalostusarvon arvioinnista sekä tämän arvioinnin tulosten julkaisemisesta. Hyväksyttyjen toimielinten nimet on ilmoitettava komissiolle ja muille jäsenvaltioille. Näiden toimielinten on annettava tiedoksi erityisesti rekisteröintimenetelmät, yksilötuloksen kuvausmalli, tilastollinen analyysimenetelmä ja kunkin arvioitavan ominaisuuden osalta käytetyt geneettiset parametrit. II Yksilötuloksen rekisteröinti Kaikki tiedot rekisteröidään hyväksytyn toimielimen vastuulla. 1. Teurasominaisuudet a) Yksilötulosten ja/tai jälkeläisten tulosten testaus asemalla i) Testausmenetelmä ja testattujen eläinten lukumäärä on ilmoitettava tarkasti. ii) Testauspöytäkirjassa on oltava seuraavat tiedot: - asemalle hyväksymisen edellytykset, - tarvittaessa eläinten yksilötulokset maatilalla ennen asemalle tuloa, - testattavien eläinten omistaja yksilötulosten testauksen osalta, - asemalle tuotavien eläinten enimmäisikä sekä asemalla olevien eläinten ikävaihtelu, - sopeutumis-ja testiajanjakson pituus asemalla, - ruokintasuunnitelma ja ruokintajärjestelmä. iii) Rekisteröitävät ominaisuudet: on rekisteröitävä vähintään elopainon kasvu ja lihasten kehittyneisyys (lihakkuus) sekä mahdollisesti muita ominaisuuksia, kuten rehunkäyttökyky ja ruhon ominaisuudet. Erikoistuneita yksiköitä voidaan käyttää asemina hyväksyttyjen toimielinten vastuulla. b) Yksilötulosten testaus aseman ulkopuolella (maatilalla) Hyväksyttyjen toimielinten on annettava testausmenetelmä sekä menetelmä, jonka avulla tämän testauksen tulosten pätevyys osoitetaan. Rekisteröitäviin ominaisuuksiin kuuluvat vähintään elopaino ja ikä sekä mahdollisesti muita ominaisuuksia, kuten lihakkuus. c) Tiloilla ja myynti- ja teurastamotiloissa toteutetut tutkimustyyppiset testit Tarvittaessa on rekisteröitävä elopaino ja teuraspaino, myyntihinta, ruhon luokka yhteisön luokittelun mukaan, lihan laatu ja muut teurasominaisuudet. 2. Maidontuotanto-ominaisuudet Maidontuotantoa koskevat tiedot on rekisteröitävä kansainvälisten toimivaltaisten toimieliten [esimerkiksi kansainvälisen kotieläinten tuotantotarkkailukomitean (ICAR)] hyväksymien periaatteiden mukaisesti. 3. Lisääntyminen (toissijaiset ominaisuudet) Hedelmällisyyden, jälkeläisten tuottamiseen soveltuvuuden ja eliniän arvioinnin on perustuttava hedelmöittyvyyteen (esimerkiksi uusimattomuusprosenttiin), poikimisen kulkuun ja hedelmälliseen ikään [esimerkiksi kestävyyteen, poistoikään, tuottavan eliniän pituuteen]. 4. Rakenteen (rakennetyypin) arvostelu Rakennearvostelu on suoritettava tarvittaessa hyväksyttyä arvostelujärjestelmää noudattaen. III Jalostusarvon arviointi 1. Periaatteet Jalostuseläinten jalostusarvo on arvioitava hyväksyttyjen toimielinten vastuulla ja sen on koskettava jalostustavoitteiden mukaan seuraavia ominaisuuksia: - lypsykarjarotujen maidontuotanto-ominaisuudet, - lihakarjarotujen teurasominaisuudet, - kumpaankin tarkoitukseen käytettävien rotujen maidontuotanto- ja teurasominaisuudet. Tämän jalostusarvon arvioinnissa on suotavaa kiinnittää huomiota myös lisääntymis- ja rakenneominaisuuksiin niillä roduilla, joita arvioidaan näiltä osin. Eläimen jalostusarvo arvioidaan eläimen ja/tai sen sukulaisten yksilötulosten testauksen tulosten perusteella. Jalostusarvon arvioinnissa käytettävien tilastollisten menetelmien on oltava kansainvälisten toimivaltaisten laitosten (esimerkiksi ICARin) vahvistamien periaatteiden mukaiset ja niiden avulla on voitava varmistaa, etteivät jalostusarvon arviointiin vaikuta ensisijaiset ympäristötekijät tai tietojen rakenne. Jalostusarvon arvioinnin luotettavuus on mitattava määrityskertoimen avulla kansainvälisten toimivaltaisten laitosten (esimerkiksi ICARin) vahvistamien periaatteiden mukaisesti. Arvioinnin tulosten julkaisemisen yhteydessä on ilmoitettava tämä luotettavuus sekä arviointipäivä. On julkaistava eläimen geneettiset erityisominaisuudet ja virheet, jotka näiden ominaisuuksien määrittämiseen virallisesti valtuutetut toimielimet ovat määritelleet yhteisymmärryksessä virallisesti hyväksyttyjen jalostajien järjestöjen ja yhdistysten kanssa puhdasrotuisten jalostusnautojen kantakirjoja ylläpitävien tai perustavien jalostajien järjestöjen ja yhdistysten hyväksymisen perusteista 27 päivänä huhtikuuta 1984 tehdyn komission päätöksen 84/247/ETY(1) mukaisesti. 2. Keinosiemennykseen tarkoitettujen sonnien jalostusarvon arviointi Sonneille on suoritettava jalostusarvon arviointi vaadittujen ominaisuuksien osalta, ja niitä koskevat jalostukseen liittyvät tiedot on julkaistava. Muut käytettävissä olevat jalostukseen liittyvät tiedot on myös julkaistava. Näitä määräyksiä ei sovelleta häviämisuhan alaisiin rotuihin. a) Keinosiemennykseen tarkoitettujen sonnien jalostusarvon arviointi maidontuotanto-ominaisuuksien osalta Jalostusarvon arvioinnin maidontuotanto-ominaisuuksien osalta on perustuttava maitotuotokseen ja maidon koostumukseen (rasva- ja proteiinipitoisuuteen) sekä muihin tietoihin, joilla on merkitystä jalostusarvon arvioinnissa maidontuotanto-ominaisuuksien osalta. Kaikkien lypsykarjarotuisten sonnien jalostusarvon arvioinnin vähimmäisluotettavuudenon oltava ICARin periaatteiden mukaisesti tärkeimpien tuotanto-ominaisuuksien osalta vähintään 0,5, kun kaikki sukulaisia koskevat tiedot on otettu huomioon. b) Keinosiemennykseen tarkoitettujen sonnien jalostusarvon arviointi teurasominaisuuksien osalta Näiden sonnien jalostusarvon arviointi suoritetaan jonkin seuraavassa luetellun yksilötuloksen testausmenetelmän mukaisesti: i) yksilötulosten testaus asemalla, ii) jälkeläisten ja/tai sivusukulaisten yksilötulosten testaus asemalla tai erikoistuneissa yksiköissä, iii) jälkeläisten ja/tai sivusukulaisten yksilötulosten testaus maatilalla; jälkeläiset on jaettava testattaviksi karjoiksi siten, että sonneja voidaan vertailla luotettavasti, iv) jälkeläisten ja/tai sivusukulaisten testaaminen keräämällä tietoja maatiloilla, myyntipaikoilla tai teurastamoissa siten, että sonneja voidaan vertailla luotettavasti. Kun ruhon paino ja tarvittaessa tiedot, jotka koskevat lihan laatua, kasvua ja soveltuvuutta jälkeläisten tuotantoon, on rekisteröity, nämä tiedot sekä kaikki muut merkitykselliset ominaisuudet on lisättävä sonnin jalostusarvoa koskevaan arvioon. (1) EYVL N:o L 125, 12.5.1984, s. 58